Document ID: 31991R1903

ΚΑΝΟΝΙΣΜΟΣ ( ΕΟΚ ) αριθ . 1903/91 ΤΗΣ ΕΠΙΤΡΟΠΗΣ της 28ης Ιουνίου 1991 για τροπποίηση του κανονισμού ( ΕΟΚ ) αριθ . 2325/86 σχετικά με τις ανακοινώσεις από τα κράτη μέλη στην Επιτροπή στον τομέα των πίσων, των κουκιών, των φουλιών και των γλυκών λούπινων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1624/91 ( 2 ), και ιδίως το άρθρο 5,
Εκτιμώντας :
ότι το άρθρο 3α του κανονισμού ( ΕΟΚ ) αριθ . 1431/82 του Συμβουλίου προβλέπει τον καθορισμό της πραγματικής και υπολογιζόμενης παραγωγής για τα πίσα, τα κουκιά, τα φούλια και τα γλυκά λούπινα - ότι, όταν γίνει αυτό, οι ποσότητες που παρήχθησαν στην επικράτεια της πρώην Λαϊκής Δημοκρατίας της Γερμανίας δεν θα ληφθούν υπόψη - ότι μια τροποποίηση του κανονισμού ( ΕΟΚ ) αριθ . 2325/86 ( 3 ) της Επιτροπής, όπως τροποποιήθηκε από τον κανονισμό ( ΕΟΚ ) αριθ . 2583/88 ( 4 ), είναι αναγκαία -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός ( ΕΟΚ ) αριθ . 2325/86 τροποποιείται ως εξής :
1 . Στο άρθρο 5, προστίθεται το ακόλουθο κείμενο μετά την τελευταία περίπτωση :
"Η Γερμανία ανακοινώνει ξεχωριστά τα στοιχεία που αφορούν την επικράτεια της πρώην Λαϊκής Δημοκρατίας της Γερμανίας και της πρώην Ομοσπονδιακής Δημοκρατίας της Γερμανίας ."
2 . Στο άρθρο 6, προστίθεται το ακόλουθο κείμενο μετά τη δεύτερη περίπτωση :
"Η Γερμανία ανακοινώνει ξεχωριστά τα στοιχεία που αφορούν την επικράτεια της πρώην Λαϊκής Δημοκρατίας της Γερμανίας και της πρώην Ομοσπονδιακής Δημοκρατίας της Γερμανίας ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Ιουνίου 1991 .

Labels: 12
17
19